Íþróttakappinn Vilhjálmur Einarsson lést á Landspítalanum laugardaginn 28. desember . Hann var 85 ára . Vilhjálmur fæddist á Hafranesi við Reyðarfjörð 5. júní 1934 . Vilhjálmur gekk í barnaskólann á Reyðarfirði , farskólann á Völlum , Gagnfræðaskólann á Seyðisfirði og Alþýðuskólann á Eiðum . Vilhjálmur er meðal fræknustu íþróttamanna Íslendinga fyrr og síðar og er meðal helstu afreka hans að vera fyrstu Íslendinga til að vinna silfurverðlaun á Ólympíuleikunum í Melbourne í Ástralíu árið 1956 og var hann fimm sinnum kjörinn íþróttamaður ársins . Vilhjálmur var auk annars formaður Ungmennasambands Borgarfjarðar árin 1967 - 1970 en þá var en þá var m.a . Sumarhátíðin í Húsafelli sett á laggirnar . Vilhjálmur er handhafi Riddarakross hinnar íslensku fálkaorðu fyrir framlag í þágu íþrótta - og uppeldismála . Eftir landspróf frá Eiðum innritaðist Vilhjálmur í Menntaskólann á Akureyri árið 1951 og útskrifaðist sem stúdent frá stærðfræðideild vorið 1954 . Haustið 1954 hlaut Vilhjálmur skólastyrk við Dartmouth-háskólann í Bandaríkjunum og útskrifaðist þaðan með BA-próf með áherslu á listasögu . Þá sótti Vilhjálmur framhaldsnám í uppeldis - og kennslufræði við Gautaborgarháskóla 1974 - 1975 og 1990 - 1993 . Vilhjálmur lagði mikið af mörkum til íslenskra fræðslu - og æskulýðsmála . Hann var kennari við Héraðsskólann á Laugarvatni , 1957 - 1958 og skólastjóri við Héraðsskólann á Laugarvatni 1959 og bæði kennari og skólastjóri ýmissa skóla Vilhjálmur stofnaði og starfrækti m.a . Íþróttaskóla Höskuldar og Vilhjálms ásamt Höskuldi Goða Karlssyni íþróttakennara 1960 - 1972 . Var skólinn starfræktur í Mosfellsdal , Varmalandi og Reykholti í Borgarfirði . Vilhjálmur stofnaði bókaforlagið Að austan sem gaf út tvær bækur : Magisterinn og Silfurmaðurinn . Vilhjálmur var sem fyrr segir á meðal þekktustu íþróttamanna Íslands . Vilhjálmsvöllur á Egilsstöðum er nefndur eftir honum og má þar sjá minnismerki um stökk hans á Olympíuleikunum í Ástralíu . Myndina af honum taka stökkið á leikunum má sjá hér að neðan . Á myndinni hér að ofan má sjá Vilhjálm umkringdan hópi barna sem þátt tóku í Litlu Vilhjálmsleikunum á Unglingalandsmóti UMFÍ sem fram fór á Egilsstöðum um verslunarmannahelgina 2017 . Leikarnir eru frjálsíþróttaleikar fyrir börn 10 ára og yngri . Vilhjálmur var viðstaddur setningu Unglingalandsmóts UMFÍ og minntist Guðni Th. Jóhannesson , forseti Íslands , hans í setningarræðu sinni . Vilhjálmur kíkti svo á völlinn og heilsaði upp á þátttakendur Litlu Vilhjálmsleikana og þyrptust börnin að honum .